**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.07.2023, ora 08:00 – 09.07.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 09.07.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 08.07.2023, la ora 11:30, **Atenţionarea Hidrologică nr. 88,** valabilă în intervalul *08.07.2023 ora 12:00 – 09.07.2023 ora 18:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Olt, Bârlad, Prut, râurile din Dobrogea,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 08.07.2023 ora 12:00 – 09.07.2023 ora 10:00 pe râurile din bazinele hidrografice: Bârsa - afluent al râului Olt (judeţul Braşov), Şercaia - afluent al râului Olt (judeţul Braşov), Bârlad – afluenţii aferenţi sectorului aval S.H. Băceşti – amonte S.H. Bârlad (judeţele: Vaslui şi Iaşi), Bahlui (judeţele: Botoşani şi Iaşi), Prut – afluenţii aferenţi sectorului aval S.H. Drânceni (judeţele: Vaslui şi Galaţi), râurile din Dobrogea (judeţele: Constanţa şi Tulcea). În intervalul 08.07.2023 ora 16:00 – 09.07.2023 ora 18:00 pe râurile din bazinele hidrografice: râul Prut – pe sectorul amonte Ac. Stânca Costeşti (judeţul Botoşani).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *BOTOȘANI, BRAŞOV, CONSTANŢA, GALAŢI, IAȘI, TULCEA şi VASLUI (7 prefecturi) - COD GALBEN*.

**RÂURI**

**Debitele au fost, în general, în scădere** exceptând cursul superior al Prutului, cursurile mijlocii și inferioare ale râurilor Someș, Timiș, Olt și cursul inferior al Moldovei unde au fost în creştere prin propagare.

Pe râurile din bazinele hidrografice: Vedea, Bârlad, bazinul inferior al Argeșului, pe râurile din Dobrogea și pe cursul mijlociu și inferior al Prutului debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Someș, Crișuri, Mureș (exceptând bazinele inferioare ale Târnavelor), Bega, Timiș, Bârzava, Moravița, Caraş, Nera, Olt, Ialomița, cursul Jiului, bazinele superioare ale: Buzăului, Sucevei, Moldovei, Bistriţei, Trotuşului, pe unii afluenţi ai Argeșului superior, și mai mici (sub 30% din normalele lunare) pe râurile din bazinele hidrografice: Lăpuş, Barcău, Vedea, Bârlad, Rm. Sărat, Jijia, și pe unele râuri din Dobrogea.

Se situează peste:

- **COTA DE INUNDAȚIE** râul Prut la stația hidrometrică Oroftiana (470+10) – jud. BT;

- **COTA DE ATENȚIE** râul Prut la stația hidrometrică Rădăuți-Prut (290+24) – jud. BT.

În interval s-au situat peste **COTA DE ATENȚIE** râurile la staţiile hidrometrice: Bârsa – Zărneștii (100+10) – jud. BV şi Moravița – Moravița (250+6)-jud. TM.

În interval a fost emisă o **AVERTIZARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ nr. 88** din 08.07.2023.

**Debitele vor fi în scădere** pe majoritatea râurilor exceptând râurile din bazinele hidrografice: Crasna, Barcău, Bega, Vedea, Bârlad, bazinul inferior al Argeșului, pe râurile din Dobrogea și pe cursul mijlociu și inferior al Prutului, unde vor fi relativ staționare și cursul superior al Prutului unde vor fi în creștere prin propagare.

Ca urmare a propagării viiturii formate în amonte, se vor situa peste **COTELE DE ATENȚIE** râul Prut la stațiile hidrometrice Oroftiana (370+15)-jud.BT și Rădăuți Prut (290+80)-jud. BT.

Se menține în vigoare **ATENȚIONAREA HIDROLOGICĂ nr. 88** din 08.07.2023, până la ora 18.00.

**DUNĂRE**

**Debitul la intrarea în țară (secțiunea Baziaș) în intervalul 08.07 – 09.07.2023 a fost în creștere, având valoarea de 4300 m3/s**, sub media multianuală a lunii iulie (5350 m3/s).

În aval de Porțile de Fier debitele au fost în scădere.

**Debitul la intrarea în țară (secțiunea Baziaș) va fi staționar (4300 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 08.07.2023, ora 09:00 –09.07.2023, ora 06:00**

**Administraţia Naţională de Meteorologie** (A.N.M.) a emis în data de 08.07.2023, la ora 10:00, **Atenţionarea Meteorologică nr. 84**, conform căreia:

**- MESAJ 1, COD GALBEN:** ,,*În intervalul 8 iulie, ora 10 – 9 iulie, ora 20, vântul va avea intensificări în Dobrogea, jumătatea de est a Munteniei, sudul și centrul Moldovei, cu viteze în general între 55 și 70 km/h, iar în zona înaltă din Carpații de Curbură și estul Carpaților Meridionali vor fi rafale de peste 80...90 km/h.”*

**- MESAJ 2, COD GALBEN:** ,,*În județele Vaslui, Galați, Constanța și Tulcea va ploua însemnat cantitativ și se vor acumula cantități de apă ce vor depăși 20...25 l/mp și izolat peste 40 l/mp.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ARGEŞ, BACĂU, BRAȘOV, BRĂILA, BUZĂU, CĂLARAŞI, COVASNA, DÂMBOVIŢA, GALAŢI, IALOMIŢA, PRAHOVA, VASLUI și VRANCEA (13 prefecturi) – COD GALBEN (MESAJ 1);*

- către prefecturile județelor: *CONSTANŢA, GALAŢI, TULCEA și VASLUI (4 prefecturi) - COD GALBEN (MESAJ 2).*

**ÎN ŢARĂ**

Valorile termice au fost în creștere ușoară în vest și nord-vest și în scădere în restul teritoriului, mai ales în regiunile estice și sud-estice unde s-au situat și cu 6...8 sub normele specifice perioadei. În est și în sud-est cerul a fost mai mult noros, local și temporar a plouat, iar cantitățile de apă au depășit izolat 20 l/mp. În celelalte regiuni cerul a fost variabil, cu înnorări temporar accentuate după-amiaza în Oltenia, sudul și sud-vestul Munteniei și la munte unde pe arii relativ restrânse au fost averse și descărcări electrice. Vântul a suflat slab și moderat, cu intensificări în Moldova, Dobrogea și estul Munteniei unde rafalele au fost în general între 55 și 70 km/h, dar și în Carpații de Curbură și în estul Carpaților Meridionali unde s-au atins 80...90 km/h. Temperaturile maxime s-au încadrat între 21 de grade la Întorsura Buzăului, Galați, Corugea și Brăila și 30 de grade la Băilești, Drobeta-Turnu Severin, Calafat și Roșiori de Vede. La ora 6, temperatura aerului avea valori cuprinse între 5 grade la Miercurea Ciuc și 21 de grade la Constanța-dig.

*Observații: de ieri, de la ora 6, au fost în vigoare 3 mesaje cod galben pentru fenomene meteorologice periculoase imediate emise de către SRPV Craiova.*

**LA BUCUREŞTI**

Valorile termice diurne au fost în scădere față de ziua precedentă și s-au situat ușor sub normele specifice perioadei. Cerul a fost variabil, iar vântul a suflat slab și moderat, cu ușoare intensificări după-amiaza (rafale de 35...40 km/h). Temperatura maximă a fost de 27 de grade la Afumați, 28 de grade la stația meteo Băneasa și 29 de grade la Filaret, iar la ora 6 se înregistrau 12 grade la stația meteo Băneasa, 15 grade la Filaret și 16 grade la Afumați.

**3. Prognoza meteorologică în intervalul 09.07.2023, ora 09:00 –10.07.2023, ora 09:00**

**ÎN ŢARĂ**

Vremea va intra într-un proces de încălzire. Cerul va fi variabil, cu unele înnorări și izolat ploi slabe de scurtă durată, în orele amiezii, la munte, cu o probabilitate mai mare în Carpații Orientali. Vântul va sufla slab și moderat, cu intensificări pe parcursul zilei în Dobrogea, jumătatea de est a Munteniei, sudul și centrul Moldovei, cu viteze în general între 55 și 70 km/h, iar în zona înaltă din Carpații de Curbură și estul Carpaților Meridionali vor fi rafale de peste 80...90 km/h. Temperaturile maxime se vor încadra între 25 și 33 de grade, iar cele minime între 8 grade în depresiunile din estul Transilvaniei și 20...21 de grade pe litoral și în Dealurile de Vest.

**LA BUCUREŞTI**

Vremea va fi călduroasă. Cerul va fi variabil, iar vântul va sufla moderat ziua și slab noaptea. Temperatura maximă va fi de 31...32 de grade, iar cea minimă de 15...18 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

DIRECȚIA COMUNICARE